
DE  DYSPEPSIA. 


‘‘  natio,  cardialgia,  gastrodynia ;  pauciora,  saltem 
vel  plura  horum  simul  concurrentia,  plerumque 
cum  alvo  adstricta,  et  sine  alio  vel  ventriculi 
“  ipsius,  vel  aliarum  partium,  morbo/’ 


MORBI  HISTORIA. 

Historiam  dyspepsiae  accuratam  tradere  haud 
facile  est,  quoniam  symptomata  ejus  raro  semet 
ostendunt  ordine  adeo  regulari  ac  in  aliis  morbis 
solent.  Illa,  nihilominus,  quae  saepissime  occur¬ 
runt,  recensere  conabor. 

Hic  morbus  anorexia,  nausea  vomituque  aggre¬ 
ditur,  cum  ventriculo  et  intestinis  flatu  distentis. 
Versus  mane  anxietas  nauseaque  frequenter  acce¬ 
dunt,  iis  praesertim  liberius  coenatis,  potisque, 
proxime  antequam  decubitum  ierint.  Quies  som¬ 
niis  ingratis  interturbata ;  lingua  sordibus  mane 
obtecta ;  sapor  oris  admodum  injucundus  est ;  sa¬ 
liva  solito  copiosior,  atque  spiritus  putidum  odo¬ 
rem,  quantacunque  cura  hic  evitetur,  habet.  Dy- 
speptici  fere  alvo  adstricta  sunt,  quae  tamen  haud 
raro  diarrhoea  molesta,  doloribusque  colicis  alter- 


DE  DYSPEPSIA. 


5 


nat.  Dejectiones  virides,  stercora  rotunda,  indu¬ 
rata,  scybala  ut  vocantur  referentia,  ostendunt ;  in 
quibus  expellendis  mucus  aliquando  urethrae  si¬ 
mul  exprimitur,  multum  doloris  in  hac  fistula  effi¬ 
ciens.  Si,  hoc  in  statu,  alvus  medicamento  quo¬ 
vis  fortiore  recluderetur,  aeger  maximo  languore 
atque  sensu  peculiari  in  abdomine,  quod  per  ali¬ 
quod  tempus  postea  nonnuhquam  ambulationem 
prohibet,  afficitur.  Progrediente  morbo,  ventri¬ 
culi  dolor  fit  gravior  5  inflatio  magis  generalis,  cum 
doloribus  eodem  colicam  mentientibus.  Ructus 
acidi,  aut  amari,  rancidi  aut  putridi,  nec  raro 
muci  densioris  ejectio,  hominem  moleste  habent. 
Circa  hoc  tempus,  generis  nervosi  mobilitas  mire 
augetur ;  adeo  ut  qui  antea  mites  placidique  ex- 
titerunt,  nunc  morosi  aut  iracundi  videntur.  Pul¬ 
sus  debilis  est,  sed  plerumque  citus  debilisque 
dum  palpitationes  levissima  quavis  causa  occur¬ 
runt.  Spiritus  redditur  frequentior  atque  diffici¬ 
lior  ;  cutis  arida  atque  pallida  ;  horrores  perpetui, 
ventriculi  vacui  rosiones  quasi,  sensus  constrictio¬ 
nis  et  molestiae  a  gutture  infestant.  Morbo  pro¬ 
vectiore  corpus  fit  macrum,  facies  labiaque  palli¬ 
da,  vires  labiintur,  solida  relaxantur,  ^ger  exer¬ 
citationem  aversatur,  praesertim  post  cibum,  quo 


4 


DE  DYSPEPSIA, 


tempore  ingens  adest  anxietas ;  corpus  parum  la¬ 
boris  ferre  valet,  atque  levissima  exercitatione  fa¬ 
tigatur.  Oculi  fiunt  hebetes,  memoria  fallax,  ac 
nisi  morbus  cursu  cohibeatur,  anasarca  superve¬ 
nit,  quae  cum  febre  hectica  vitae  Riiserandi  aegroti 
finem  tandem  imponit. 


DIAGNOSIS. 

Morbi  quibuscum  confundi  potest  Dyspepsia 
mni,  Podagra  Atonica,  Hypochondriasis,  Chlorosis, 
et  Scirrhus  Pylori, 

Podagra  Atonica, — Ut  dyspepsia  primaria  ab  il¬ 
la  distinguatur  secundaria,  cui  podagrici  obnoxii 
sunt,  inquirendum  imprimis  in  eas  res,  quae  prae¬ 
cesserint  ;  an  morbus  diu  duraverit,  an  subito 
supervenerit ;  podagrae  accessu  praegresso ;  an 
aegro  podagra  vitium  sit  haereditarium  ;  qui  cor¬ 
poris  ejus  habitus  sit,  aetas,  sexus  5  quibus  cogni¬ 
tis,  diagnosin  proferre  poterimus. 

Hypochondria  sis, — Hypochondriaci  plerumque 
temperamento  melancholico  sunt :  his  solida  rigi¬ 
da  sunt,  pili  crassi,  vasa  minus  fluidis  plena  :  Dy- 

speptici  contra  temperamento  sanguineo  sunt,  fa¬ 
cie  florida,  pilis  mollioribus :  vasa  humoribus  dis¬ 
tenta  sunt,  et  valde  irritabilia. 

Hypochondriacus' colore  livido  est,  stimulanti¬ 
bus  nisi  plusquam  mediocribus  parum  affectus,  a- 
nimus  misere  despondet,  constantiam  ad  incepta 
nullam  habet,  sed  maximum  ex  insolito  quovis  in 
corpore  sensu  periculi  mortisque  timorem.  Hac 
autem  re  maxime  discrepant,  nempe,  hypochon¬ 
driacus  se  melius  post  prandium  habere  sentit,  et 
sic  melius  adhuc  deinceps  ad  horam  decubitus 
usque,  dum  dyspepticus  anxietate  post 

prandium  afficitur:  in  hypochondriasi  quoque  al¬ 
vus  semper  adstrictissima,  dum  in  dyspeptico  ho¬ 
mine  haud  raro  diarrhoea  occurrit. 

Chlorosis. — Signa  hunc  a  dyspepsia  discriminan¬ 
tia  sequentia  sunt.  Priori  corpus  tumore  molli  oc¬ 
cupatur,  qui  morbum  ab  initio  usque  insequitur ; 
sed  raro  dyspepsiam  comitatur,  nisi  aliquando  ver¬ 
sus  finem.  Chloroticae  desiderium  rerum,  veluti 
cretae  et  similium,  non  esculentarum,  singulare 
indulgent :  menses  iisdem  retenti  sunt.  Quod  ad 
pallorem  aut  decolorationem  cutis,  venasque  mi¬ 
nus  plenas,  virium  defectum,  caeteraque  similia 

pertinent,  haec  nulli  diagnosi  inservire  possunt, 
frequentissime  enim  in  utroque  morbo  occurrunt. 

Scirrhus  Pylori»  —  PIoc  in  malo  dolor  magis 
fixus  est,  cum  sensu  caloris  in  ventriculo  ;  vomitus 
post  cibum  plerumque  supervenit  \  dolor  epigastrii 
pressu  percipitur,  et  hoc  plerumque  tumidum  est ; 
atque  ii  hoc  morbo  affecti  quam  dyspeptici  pal¬ 
lidiores  esse  dicuntur. 


CAUSAE  REMOTAE. 

Ex  plurimis  quae  hunc  morbum  inducunt  cau¬ 
sis,  tam  linosi  quam  ardentes^  Opium,  Thea^ 

\ 

Cqffaea,  Tabacum,  Studium  rdmis  intensum,  praeci¬ 
pua  jure  habentur. 

Liquores  ardentes  et  vinosi. — Experientia  quo¬ 
tidiana  manifeste  docet,  effectus  intemperantim 
in  his  liquoribus  funestos.  Inter  mala  quae  super¬ 
inducere  prona  est,  sunt  apoplexia,  paralysis,  tre¬ 
mores,  mania,  podagra,  aliaque,  nimis  multa  ut  si- 
gillatim  nominarentur.  Quod  ad  eorum  effectus  in 
morbo  nostro,  notamus,  quod  ii  qui  sibimet  intem¬ 
perate  indulgent,  non  amplius  sunt  validi,  sani, 

appetitu  optimo  praediti,  sed  fiunt  imbecilli ;  ano¬ 
rexia,  tremoribus,  nec  raro  paralysi  laborantes, 
et  cito  etiam  morbo  de  quo  sermo  est  afficiuntur. 

Opium,- — Hujus  medicamenti  continuatus  usus 
dyspepsiam  inducit ;  vigorem  enim  organorum 
concoquentium  laedit,  anorexiam,  debilitatem  ge¬ 
neralem,  et  vis  musculosae  diminutionem  inducit. 

Theu,-  -Usus  theae  omnibus,  sed  praecipue  im-* 
hecillibus,  nocere  invenitur.  Cullenus  celeberri¬ 
mus  experimenta  quaedam  in  infusum  hujus  plan¬ 
tae  instituit,  ventriculoque  noxium  esse  reperit. 
Verba  ejus  proferam.  “  I  have  a  stomach,  very 
“  sensible,  which  I  found  to  be  hurt  by  tea,  which 

I  attnbuteu  to  the  warm  wateri  buthavino*  used 
“  some  indigenous  plants  with  the  same  heat  of 
“  water,  I  found  no  harm  ensue,  and  this  I  have 
“  repeated  above  fifty  times  Dr  Letsom  quo¬ 
que  plurimis  experimentis  theam  viridem  princi¬ 
pium  odoratum  valde  soporiferum,  et  cx  distilla- 
tione  procurandum,  habere  probavit.  Experimen- 
ta  ejus  nimis  multa  sunt,  ut  hic  recenserentur  5 
conclusiones  tantummodo  ,  recitabo.  “  From 
“  these  experiments,  the  sedative  and  relaxinsr  ef- 
“  fects  of  tea  appear  greatly  to  depend  on  an  odo- 


*  Vide  Culleni  Mat.  Med.  p.  305. 

rous  fragrant  principle,  which  abounds  most  irt 
“  green  teas,  particularly  the  highly  flavoiired. 

This  seems  further  confirmed  by  the  practice  of 
“  the  Chinese,  who  avoid  using  this  piant  till  it 
‘‘  has  been  kept'  at  least  twelve  months,  as  they 
“  find  it  possesses  a  soporiferous  and  intoxicating 
“  quality  when  recent  Etiam  frequentia  dy¬ 
spepsiae  in  temporibus  recentioribus,  atque  post 
theam  in  usum  introductam,  proprietates  ejus 
noxias  confirmat, 

Caffaea  eosdem  sed  minus  violentos  quam  thea 
producit  eflPectus  ;  sed  alvi  dejectiones  supprimere 
dicitur,  quod  saepe  dyspepsiam  inducit. 

Tabacum, — Vires  hujus  plantae  stimulantes,  dein 
narcoticae  manifestae  sunt.  Organorum  cuivis 
admotum  vehementer  stimulat.  Naribus  pulvis 
ejus  muci  magnum  fluxum  provocat.  Ore  salivam 
multam  folia  ejus  eliciunt ;  manuum  tremores,  ano¬ 
rexiam,  memoriae  jacturam,  etiam  nonnunquam 
paralysin  inducit.  Non  desunt  qui  mala  ab  hac 
planta  profluentia  ad  salivaejacturam  inde  factam, 
potiusquam  vires  ejus  narcoticas  referre  velint.  Sed 
meminisse  oportet  eflectus  ejus  induci  ubi  nullus 


*  Vide  Letsom  Exper.  p.  41. 

salivae  fluxus  fuerit,  ut  si  quis  pulverem  multum 
inhalet,  magis  etiam  si  portio  hujus  in  ventricu¬ 
lum  descendat ;  quam  rem  anorexia,  aliaque  dy¬ 
spepsiae  signa  subsequuntur. 

Vitae  genus  studiosum  et  sedentarium* * — Homines 
doctrinae  cupidi,  aut  vitae  genere  aut  occupatione 
sedentarii,  veluti  sartorii,  sutores  similesque,  huic 
morbo  pronissimi  existunt.  Longus  et  animi  atten¬ 
tio  vehemens,  aliisque  ex  causis  remotis  adjuvan¬ 
tibus,  dyspepsiam  plerumque  inducunt.  Locum 
ex  Tissot  ad  rem  pertinens  rescribam :  Duae  ex- 
istunt  scaturigines  principes,  unde  omnia  studio- 
rum  mala  fluunt,  assidua  scilicet  animi  exerci- 
tatio,  atque  assidua  corporis  quietudo.  Haud 
“  minus  enim  ignavi  sunt  corpore,  quam  animo 
actuosi  Plurimae  aliae  sunt  res,  ac  ventricu¬ 
li  onus  inutile,  stimulorum  solitorum  subita  jac¬ 
tura^  somni  aut  excessus  aut  defectus,  Venus  ni¬ 
mia,  quae  optimo  jure  inter  causas  remotas  recen¬ 
sentur  ;  omnia  enim  morbum  de  quo  agitur  in¬ 
ducere  tendunt. 


/ 

*  Vide  Tissot  de  Morb,  Studiosorum  et  Sedentarium,  p.  16. 

SIGNORUM  RATIO. 

Anorexia. — Appetitus  a  succi  gastrici  condi¬ 
tione  salutari,  tam  quoad  quantitatem,  tam  quoad 
qualitatem  pendere  apparet.  Hic  succus,  dum 
fibrae  ventriculi  vigent,  semper  sanissimus  est ;  si 
vero  debilitatae  fuerint,  hic  processus  naturalis 
mutatur,  atque  anorexia,  nec  raro  nausea  vomi¬ 
tusque  insequuntur.  Haec  tantum  gradu  inter  se 
discrepant,  atque  motu  ventriculi  inverso  efficiun¬ 
tur.  Eo  tamen  inter  se  differunt,  quod  nausea 
sola  fibrarum  ventriculi  inversa  actione  produci¬ 
tur  ;  vomitus  autem,  conjuncta  ventriculi,  dia¬ 
phragmatis  et  abdominis  musculorum  actione,  qua 
res  in  ventriculo  quasi  in  prelo  comprimunt,  at¬ 
que  per  os  ejiciunt. 

Ivjiatio. — Ingens  acris  copia  in  omnibus  nostris 
alimentis  inhaerens  inter  concoctionem  liberatur ; 
sed  in  statu  ventriculi  sano,  non  evolvi,  sed  absor¬ 
beri  creditur.  Cum  autem  ventriculus  debilitatus 
fuerit,  hanc  vim  amittit,  atque  hinc  cur  a  flatu  in 
dyspepsia  tam  misere  vexamur  videtur.  Claris¬ 
simus  JoANNEs  Hunter  ventHculum  sub  morbo 

acidum  quoddam,  necnon  aera  generare  posse 
credidit*. 

Ructus» — Eructationis  in  dyspepticis  causa  sa¬ 
tis  manifeste  est.  Aer  ille  acidus  cibo  evolutus, 
neque  ut  in  sanitate  absorptus,  ventriculum  irri¬ 
tat,  motumque  ejus  peristalticum  invertit,  ideoque 
Cardiam  patefacit,  quo  tempore  aer  per  oesopha¬ 
gum  ex  ore  ruit. 

Ruminatio» — Portio  cibi  nostri  solidae  in  succo 
gastrico  non  rite  solutae,  cardiam  irritat  propter 
motum  stomachi  inversum,  atque  hac  patente  per 
fauces  in  os  transit. 

Cardialgia. — Ardoris  apud  cardiam  sensus  per¬ 
ceptus,  a  materia  acida  in  ventriculo  genita  oriri 
creditur  5  quae  acida  materia  ob  cibi  moram  nimis 
diuturnam  atque  acidam  quam  subit  fermentatio- 
nem,  quod  praecipue  in  scirrho  pylori  affectis  ac¬ 
cidit,  formari  apparet. 

Alvus  adstricta»—T^Ym  existit  consortio  inter 
ventriculum  et  intestina,  ut  motus  illius  tardus  al¬ 
tero  facillime  communicatur  ;  sic  in  morbo  prae¬ 
senti  fibrae  ventriculi  musculosae  vigore  proprio 
privatae  sunt,  ideoque  alimentum  lentius  per  pylo¬ 
rum  in  duodenum  propellitur  ;  quam  ob  causam 


*  Vide  Aniraal  Oeconomy,  p.  164«. 

motum  proprium  peristalticum  non  excitat.  Haec 
virium  jactura  paulatim  portioni  inferiori  intesti¬ 
norum  communicatur ;  quo  facto,  obstipatio  quae 
sequitur  facile  explicari  potest. 


CAUSA  PROXIMA. 

Ab  innumeris  fere  experimentis  clare  demon¬ 
stratum  fuit,  ventriculum  fluidum  secernere  suc¬ 
cum  gastricum  dictum  5  porro,  hunc  succum  esse 
qui  cibum  in  ventriculo  receptum  solvit ;  quique 
ventriculum  ipsum,  ni  vis  vitae  obstaret,  solvere 
valeret  *.  Hoc  plurimae  dissectiones  eorum  qui 
sanissimi  subitae  forte  morti  occubuerunt  5  eorum, 
exempli  gratia,  ictu  capiti  impacto  extinctorum, 
necnon  in  suspendio  quodam.  Illorum  corpori¬ 
bus  patefactis  a  Joanne  Hunter,  partes  ventricu¬ 
li  ipsius  semirosas  et  solutas  reperit.  His  experi¬ 
mentis  rite  perpensis,  nulla  restat  dubitatio,  quin 
succus  princeps  sit  instrumentum  in  concoctio- 


*  Vide  Animal  Oeconomy. 

ne.  Hujus  morbi  causa  proxima  consistit  in  de¬ 
fectu  aut  copiae  aut  qualitatis  succi  gastrici,  vel 
in  debilitate  aut  relaxatione  fibrarum  stomachi 
musculosarum.  Ex  his  alterutra,  aut  per  se  aut 
altera  conjuncta,  causam  proximam  constituere 
apparet  *. 


PROGNOSIS. 

Nunquam  hoc  in  morbo  desperandum  est,  liiodo 
cura  idonea,  causis  remotis  evitandis,  adhiberi  pos¬ 
sit.  Quod  mirum  videatur,  malum  saepe  diu  stat 
sine  ulla  signorum  aggravatione  aut  remissione. 
In  morbo  ipso  nullum  fere  periculum,  inaxime 
cum  juvenes  et  vigentes  adortus  est ;  attamen,  si 
aetate  provectiore  accedat,  nec  idoneis  remediis 
cedat,  sed  potius  aggravatur,  tum  aliorum  morbo- 
rum,  magis  timendorum,  ut  hecticae,  anasarcae  et 
cachexiae  generalis  aggressum  timemus.  Haec 
enim,  ut  antea  diximus,  miserae  vitae  finem  im¬ 
ponunt. 


*  Vide  Culleni  Prim.  Lin.  p.  41. 

MORBI  CURATIO. 

Inter  omnes  de  hac  re  auctores  convenit,  diae¬ 
ta  idonea,  causisque  remotis  evitandis,  quam  ulla 
vi  medicamentorum  plus  fidendum  esse. 

'  Regimen, — De  nulla  re  disputant  medici  magis 
quam  diaeta  dyspepticis  idonea.  Nonnulli  omnes 
carnes  et  carnosa  omnino  devitant,  dum  alii  solam 
refectionem  et  valetudinem  ab  hac  pendere  au¬ 
tumant.  Veritas  fortasse  in  medio  ponatur.  Nam 
dyspepsia  saepissime  a  mala  fermentatione  cibo¬ 
rum  in  ventriculo  exoritur,  aut  fovetur  5  atque 
quoniam  res  vegetabiles  omnes  facillime  in  fer- 
mentationem  ’ acidam  ruant,  sequitur  ut  diaeta, 
qua  his  solis  aegri  utentur,  exclusa  carne,  ad  id 
vitii  pronissima  existat.  Contra  experientia  inve¬ 
nimus  carnes  hanc  fermentationem  vix  aut  ne  vix 
quidem  subire  ;  ideoque  hoc  saltem  incommodo 
cavere.  Haud  ita  facile  dijudicatur  controversia 
de  faciliore  carnis  olerisve  concoctione,  quoniam 
et  experientia  et  auctoritas  diversorum  medico¬ 
rum  vehementer  pugnant.  Opinio  tamen  et  praxis 

hodierna  ad  carnem  inclinare  apparet.  Sed  haud 
raro  carnes  omnes  etiam  levissimae,  insigne  fasti¬ 
dium,  vel  etiam  vomitum  gignunt ;  et  in  talibus 
satis  erit  monuisse,  ut  quidcunque  ventriculum  in¬ 
grate  movere  sentiant,  evitetur.  Si  tamen  necessi*. 
tas  vel  desiderium  carnis  edendae  sit,  elixa  aut 
assa  recenti,  et  ex  eo  genere  animalium  quod  ven¬ 
triculum  suum  melius  ferre  experientia  docuit,  u- 
tantur  :  contra,  oleosa,  infumata,  arida,  salita,  bu- 
tjracea,  bellaria  omnigena  fugienda  sunt. 

Quod  ad  potum  attinet,  vinum  et  omnia  vinosa 
melius  omittuntur.  Sin  aliquod  hujusmodi,  prop¬ 
ter  malam  consuetudinem,  necessarium  factum  sit, 
alcohol,  aqua  sed  sine  saccharo  dilutum,  ei  substi¬ 
tuatur. 

CuLLENus  tria  consilia  praescripsit  ;  scilicet, 
prophylacticum,  mitigatorium,  sanativum. 

I.  Causas  morbi  remotas  aut  excitantes  evitare 
aut  tollere. 

II.  Signa  quae  morbum  maxime  aggravant  aut 
perpetuant  removere. 

III.  Ventriculi  vigorem  restituere  ;  hoc  est  cau¬ 
sam  morbi  proximam  corrigere  aut  submovere. 

Prima  indicatione  causas  remotas  evitare  aut  tol¬ 
lere  suademus.  Quoniam  vero  has  jam  supra  dixi- 

mus,  hic  denuo  iterare  inutile  esset  ;  ut  quam 
maxime  evitandae  sint,  alioquin  conatus  nostri  ad 
curationem  impotentes,  monuisse  sufficiat. 

Secundo  consilio  satisfacere  poterimus,  si  signa 
molesta  removeantur,  ut  anorexia,  vomitus,  car- 
dialgia,  gastrodjnia  et  obstipatio. 

Anorexia, — Excitatio  quam  emetica  ventriculo 
communicant,  haec  in  multum  usum  vocavit,  ut 
appetitum  augerent.  Ea  praesertim  usurpantur 
quae  mite  agunt,  ut  ipecacuanha,  cujus  operatio¬ 
nem  adjuvare  sive  aqua  tepida,  sive  infusa  an- 
themidis  nobilis  hausto,  aegrum  oportet.  Vomito¬ 
ria  nonnunquam  administrata  utilitatem  certe  prae¬ 
stant,  cruditates  ventriculo  ejiciendo,  ipsum  ad 
actionem  incitando,  humoresque  ad  superficiem 
dirigendo*  Nonnulla  ex  praeparatis  antiinonii 
magnopere  utilia  sunt  in  his  consiliis  peragendis  \ 
sed  propter  magnam  imbecilitatem  in  djspepticis, 
et  gravem  suam  operandi  rationem,  rarius  quam 
ipecacuanha  exhibentur.  Nisi  consilium  supra 
dictum  valde  urgens  sit,  nimis  temere  vomitoria 
exhibere  minime  decet  \  repetita  enim  stomachi 
vim  debilitare  solent,  motumque  ejus  facile,  vel 
levissimis  causis  invertendum,  proclivem  dant. 

Vomitus, — Si  hic  sponte  occurrat,  potius  faven- 

dus  est,  aut  aqua  tepida  aut  infuso  anthemidis 
nobilis  hausto.  Verumenimvero,  si  eousque  pro¬ 
cesserit,  ut  terreat,  opio,  intrinsecus  dato,  aut  su¬ 
per  ventriculi  regionem  adhibito,  aut  epispastico, 
vel  hausto  effervescente  sedandus  erit.  Quin  e- 
nema  anodynum  saepe  cum  alia  aut  incommoda 
sunt  aut  inefficacia  remedia,  vomitum  necnon  do¬ 
lores  ventriculi  potenter  cohibebit. 

Cardialgia, — Indicium  hoc  molestum,  ut  antea 
diximus,  cruditatibus  acidisque  in  ventriculo  ex¬ 
oritur  j  ad  haec  proclivitatem  corrigere  diaeta  nu¬ 
triente,  facile  concocta,  utendum  erit.  At  si  jam 
adest  acor  ventriculi,  temperandus  est  absorben¬ 
tium  usu.  Horum  optimum  magnesia  est,  quae  qui¬ 
dem  acido  se  conjungit,  salemque  mediam  consti¬ 
tuit.  Hic  alvum  leniter  aperit,  ideoque  obstipatio¬ 
nem  hujus  morbi,  plerumque  ingratissimam  comi¬ 
tem,  solvit.  Aqua  ammoniae  aliquando  nec  sine 
fructu  usurpetur,  et  aqua  calcis  quoque  ;  sed  ob 
parvam  calcis  copiam  hac  aqua  solutam,  effectus 
ejus  potius  ab  viribus  ejus  corroborantibus  et  a- 
stringentibus,  quam  ab  acido  ventriculi  saturato. 

Gastrodynia. — Causa  hujus  indicii  spasmus  est 
ventriculi,  ideoque  ad  ea  confugiendum  erit  reme¬ 
dia  quae  affectus  spasmodicos  solvere  credimus. 

c 

Ex  his  experientia  moschum,  camphoram,  aethe¬ 
rum  sulphuricLim  et  opium  usui  commendavit, 
praesertim  opium,  quod  omnium  antispasmodico- 
rum  quae  habemus  potentissimum  est,  et  etiam 
oxjduin  bismuthi  utile  adhibitum  fuisse  dicitur. 

Alvus  adstricta, — Haec  dyspepsiae  comes  est 
valde  generalis ;  paucissimi  quidem  aegri  non  ob¬ 
stipatione  laborant,  licet  diarrhoea  alios  non- 
nunquam  afficiat.  Medicamenta  obstipatione  ap¬ 
tissima  laxantia  sunt,  ita  exhibita  ut  alvum  laxam 
conservent ;  nec  tamen  nimium,  quod  torpor  ex 
necesse  subsequitur,  ob  debilitatem  ejus  induc¬ 
tam.  Medicamenta  vulgo  usurpata  sunt  pul¬ 
vis  jalapae  compositus,  pilulae  rhei  compositae,' 
pilulae  aloes  et  myrrhae,  et  pilulae  aloes  cum 
colocynthide.  Hae  quidem  optimae  ad  obstipatio¬ 
nem  prohibendam  apparent,  et  maxime  in  usu  sunt. 
Pilulae  rhei  compositae  iis  exemplis  quibus  diar¬ 
rhoea  recurrere  tendit,  accommodantur,  quum  ex 
qualitate  ejus  astringente  diarrhoeam  supprimit, 
simulque  ex  qualitate  ejus  cathartica  intestina  eva¬ 
cuet.  Vis  roborans  vigorem  fibrarum  moventium 
auget ;  sed  in  obstipatione  solita  haec  proprietas 
effectibus  ejus  vehementer  astringentibus  non 
compensat.  Optima  hanc  affectionem  superandi 

ratio,  est,  alvum  quotidie,  tempore  statuto,  ut  ho¬ 
ra  post  jentaculum,  solicitare,  pilulis  subinde  co¬ 
locynthidis  administratis.  Exercitatio  quoque  in 
aere  aperto  valde  prodest,  haud  ita  tamen  ut  fa¬ 
tigationem  superinducat.  Si  his  per  aliquod  tem¬ 
poris  perseveratum  sit,  nullus  dubito,  quin  brevi 
hoc  signum  vincamus.  Pilulae  haudquaquam  fre¬ 
quenter  adhibeantur  ;  Celsus  enim  bene  notavit. 

Sed  ^purgationes^  quoque  ut  interdum  necessariae 
‘‘  sunt,  sic  uhi frequentes  sunt  periculum  afferunt  y 

Ad  tertium  nunc  reditur  consilium,  quod  ven¬ 
triculum  vigori  suo  restituendum  suadet.  Medi¬ 
camenta  hic  utilia,  roborantia  dicta,  aut  protinus 
in  ventriculum  ipsum  agunt ;  aut  indirecte,  alio- 
rum  scilicet  organorum  interventu.  De  utrisque 
ordine  agetur.  Roborantia  plerumque  usurpata 
amara  existunt,  ut  cinchona  officinalis,  quassia 
simarouba  et  excelsa,  colomba,  gentiana,  aristolo¬ 
chia  serpentaria,  anthemis  nobilis,  quibus,  ut  sto¬ 
macho  gratiora  reddantur,  aromatica  conjungi  so¬ 
lent.  Metallica  quaedam  ventriculum  optime  ro- 
boiant,  praesertim  carbonas  ferri,  sulphas  ferri  ru¬ 
ber,  tinctura  muriatis  ferri.  Quum  vero  ferrum 
in  dosibus  parvulis,  largeque  dilutis,  prodesse  vi¬ 
deatur,  aquae  chalybeatae  minerales  formula  ejus 


20 


DE  DYSPEPSIA. 


praestantissima  sunt.  Aquae  gase  carbonico  aci¬ 
dulae,  ventriculum  grate  roborant;  sales,  si  adsint, 
alvum  relaxant.  Hae  utilissimae  qualitates,  cum 
loci,  aeris,  et  oblectamentorum  mutatione,  fontes 
medicinales  dyspeptico  utilissimos  reddunt. 

Evx  remediis  ventriculum  indirecte  roborantibus, 
per  corpus  scilicet  universum,  sunt  exercitatio, 
mentis  hilaritas,  frigidarium.  Vix  ullum  efficacius 
adhiberi  remedium  quam  exercitationis  usus  tem¬ 
peratus.  Genus  nervosum  corroborat,  sanguinem 
aequaliter  per  totum  corpus  diffundit,  secretiones 
etexcretiones  etiamsi  morbide  diminutas  auget,  ca¬ 
lorem  per  universum  corpus  diffundit.  Nullo  mo¬ 
do  beneficium  hujus  remedii  commodius  videre 
possumus,  quam  si  omnes  has  functiones  ut  sani¬ 
tati  necessariae  sint  rite  consideremus,  atque  ex¬ 
ercitationis  defectus  has  molestissimas  sequelas 
plerumque  producet. 

Animi  exhilaratio, — Animi  demissio  aut  moles¬ 
tia  semper  dyspepticis  diligentissime  evitandi 
sunt.  Morbum  plerumque  focillant  et  exasperant ; 
atque  aegri  de  omnibus  cogitationibus  de  morbo 
suo  abstinere,  hilaribusque  amicis  saepe  miscere, 
mentem  in  occupationem  amoenam  aliquam  atten¬ 
dere  debent.  Hujusmodi  est  horti  cultura,  quae 

animum  et  corpus  motu  quodam  exercitat,  libro¬ 
rum  jucundorum  lectio,  sed  non  nimis  diuturna: 
omnia  haec  ad  curationem  utilia  reperientur. 

Frigidarium.— QMMm  de  magno  consensu  qui 
inter  vasa  summae  cutis  extrema,  et  ventriculum 
in  animo  cogitamus,  nullum  erit  dubium,  quin 
quodcunque  vigorem  his  vasculis  tribuat,  ventri¬ 
culo  quoque  eundem  conciliabit.  Hinc  effusio 
frigida  prudenter  administrata,  potentissimus  est 

modus  ventriculum  roborandi ;  sed  non  omni  tem- 

\ 

pore  utilis  erit,  atque  praesertim  ubi  maxima  de¬ 
bilitas  sensusque  frigoris  existit.  His  in  exemplis 
balneum  tepidum  potius  adhiberi,  et  temperiem 
paulatim  reducendo,  corpus  tandem  aquae  frigi¬ 
dae  beneficiis  aptum  reddatur.  Quum  frigida  cor¬ 
pori  convenit,  rubor  superficiei  supervenit,  quem 
calor  madorque  cito  excipiunt ;  appetitus  auge¬ 
tur,  mens  exhilaratur,  atque  valetudo  generalis 
augetur.  Contra,  ubi  balneum  haud  respondet, 
pallor  est,  vasorum  in  superficie  constrictio,'  hor¬ 
rores,  nausea,  animus  demissus  ;  talibus  a  bal¬ 
neo  temperetur,  donec  corpus  fiat  magis  con¬ 
firmatum  ;  quo  facto,  et  aegro  conveniet,  et  reme¬ 
dium  praestantissimum  invenietur. 

